
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Παραχώρηση μεταλλείου αστρίου του Νομού Θεσσα¬ 
λονίκης στην εταιρία «Μεταλλευτικά και Βιομηχανι¬ 
κά Ορυκτά - ΜΕΒΙΟΡΑ.Ε.». 1 

ΑΠΟΦΑΣΕΙΣ 

Σύσταση αμιγούς Δημοτικής Επιχείρησης στο Δήμο 
Αμυνταίου Ν. Φλώρινας με την επωνυμία «Δημοτικό 


Κέντρο Επαγγελματικής Κατάρτισης (ΚΕΚ) Αμυ¬ 
νταίου». 2 

Έγκριση Ο.Ε.Υ.του Ν.Π.Δ.Δ. με την επωνυμία «Κέντρο 
Προσχολικής Αγωγής Δήμου Ελευθ. Βενιζέλου στο 
Νομό Χανίων. 3 


Σύσταση Νομικού Προσώπου στο Δήμο Αγίου Νικο¬ 
λάου Ν. Λασιθίου με την επωνυμία «Πολιτιστικός 
Οργανισμός Δήμου Αγίου Νικολάου (Π.Ο.Δ.Α.Ν.)». 4 
Σύσταση Νομικού Προσώπου στο Δήμο Γυθείου Ν. Λα¬ 


κωνίας με την επωνυμία «Δημοτικό Νομικό Πρόσω¬ 
πο Παιδικού Σταθμού Δήμου Γ υθείου». 5 

Σύσταση νομικού προσώπου στο Δήμο Τρίπολης Ν. 
Αρκαδίας με την επωνυμία «Σχολική Επιτροπή 

Μουσικού Γυμνασίου Τρίπολης». 6 

Αύξηση καθ’ υπέρβαση ημερών εκτός έδρας υπαλλή¬ 
λων υπηρετούντων στη Ν. Α. Φθιώτιδας. 7 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Παραχώρηση μεταλλείου αστρίου του Νομού Θεσσαλο¬ 
νίκης στην εταιρία «Μεταλλευτικά και Βιομηχανικά 
Ορυκτά - ΜΕΒΙΟΡ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του Ν.Δ. 210/73 «Περί Μεταλλευτικού 
Κώδικος» και ιδιαίτερα τα άρθρα 59 και 60 αυτού (ΦΕΚ 
277/τ.Α'/5.10.73) όπως τροποποιήθηκαν με τις διατάξεις 
του Ν.Δ. 180/74 (ΦΕΚ 347/Α/20.11.74) και του Ν. 274/76 
(ΦΕΚ50/Α/6.3.76). 


β) Την υπ’ αριθ. 15/4845/30 Ιουνίου 1998 απόφαση του 
Νομάρχη Θεσσαλονίκης με την οποία χορηγήθηκε άδεια 
μεταλλευτικών ερευνών στην «Μεταλλευτικά και Βιομη¬ 
χανικά Ορυκτά -ΜΕΒΙΟΡ ΑΈ.» που δημοσιεύθηκε νόμιμα 
στο ΦΕΚ 783/τ.Β'/29.7.1998. 

γ) Την από 17.8.1998 αίτηση της «Μεταλλευτικά και Βιο¬ 
μηχανικά Ορυκτά -ΜΕΒΙΟΡ ΑΈ.» προς το Νομάρχη Θεσ¬ 
σαλονίκης για παραχώρηση μεταλλείου σε περιοχή του 
Οικισμού Δορκάδας Δήμου Λαχανά πρώην Κοινότητας 
Καρτερών Νομού Θεσσαλονίκης εκτάσεως 9.759,690 
στρεμμάτων. 

δ) Την υπ’ αριθ. 15/7741/12.10.1999 προκήρυξη του Νο¬ 
μάρχη Θεσσαλονίκης περί παραχωρήσεως του χώρου 
της ανωτέρω αδείας που δημοσιεύθηκε νόμιμα στην Εφη¬ 
μερίδα της Κυβερνήσεως (ΦΕΚ 77/Παράρτημα/ 
8.11.1999) και στον ημερήσιο τύπο. 

ε) Την υπ’ αριθ. Δ15/Φ/19/27595/30.11.1990 (ΦΕΚ 
760/Α/30.11.1990) Κοινή Απόφαση των Υπουργών Προε¬ 
δρίας της Κυβερνήσεως και Βιομηχανίας, Ενέργειας και 
Τεχνολογίας που εκδόθηκε σύμφωνα με το άρθρο 81 του 
Ν. 1892/90 «Για τον εκσυγχρονισμό και την ανάπτυξη και 
άλλες διατάξεις (ΦΕΚ 101/Α/31.7.1990). 

στ) Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.1996). 

ζ) Την 303/5.5.2000 απόφαση του Πρωθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Αλέξανδρο Καλαφάτη 
και Μαρία-Ελένη Αποστολάκη (ΦΕΚ 594/Β/5.5.2000) 
όπως τροποποιήθηκε με την 1464/15-6.2000 (ΦΕΚ 
742/Β/16.6.2000) όμοια απόφαση. 

Με πρόταση του Υφυπουργού Ανάπτυξης, αποφασί¬ 
ζουμε: 

1. Παραχωρούμε στην «Μεταλλευτικά και Βιομηχανικά 
Ορυκτά - ΜΕΒΙΟΡ ΑΈ.» που εδρεύει στο Δήμο Ασσήρου 
Νομού Θεσσαλονίκης κατόπιν της υπ’ αριθ. 15/4845/30 
Ιουνίου 1998 ΑΜΕ και της υπ’ αριθ. 15/7741/12 .10.1999 
προκήρυξης του Νομάρχη Θεσσαλονίκης δικαίωμα με- 
ταλλειοκτησίας, ήτοι αναζητήσεως, έρευνας και εκμεταλ- 
λεύσεως αστρίου και λοιπών μεταλλευτικών ορυκτών, 
πλην των μεταλλευτικών ορυκτών για τα οποία το δικαίω¬ 
μα αναζητήσεως ερεύνης και εκμετάλλευσεως έχει μόνο 
τοΔημόσιο,σεχώροπου βρίσκεται στην περιοχή του οικι- 

σμού Δορκάδας Δήμου Λαχανά πρώην Κοινότητας Καρ- 
τερών Νομού Θεσσαλονίκης συνολικής έκτασης 9,75969 
τετραγωνικών χιλιομέτρων με τα εξής όρια: 


1. ΑΧ = +11900 

Ψ = 

+19200 

2. ΒΧ= +13800 

Ψ = 

+19200 

3. ΓΧ = +13000 

Ψ = 

+16000 

4. ΔΧ = +12200 

Ψ = 

+16200 

5. Ε X = +11450 

Ψ = 

+15150 

6. ΖΧ = +10640,30 

Ψ = 

+16700 

7. Η X = +10700 

Ψ = 

+16700 

8. ΘΧ = +10700 

Ψ = 

+16900 

9. IX = +10485,36 

Ψ = 

+ 16996,58 

10. ΚΧ = +9700 

Ψ = 

+18500 

Οι αζιμουθιακές συντεταγμένες αναφέρονται στο 


Κ.Φ.Ε.Χ. ΘΕΣΣΑΛΟΝΙΚΗ κλίμακας 1:100.000 με 1= 
40°45' και Μ = -0°45'. 

2. Η μεταλλειοκτησία που συνιστάται με το παρόν Διά¬ 
ταγμα τελεί υπό τον κάτωθι όρο: 

Η παραχώρηση αυτή ισχύει για μία πεντηκονταετία, που 
άρχεται από της δημοσιεύσεως του παρόντος Προεδρι¬ 
κού Διατάγματος, δυναμένη να ανανεωθεί για δύο εικοσι- 
πενταετίες ακόμη υπό τις προϋποθέσεις του άρθρου 8 
του Ν. 274/76. 

3. Η δικαιούχος της εν λόγω μεταλλειοκτησίας θα υπό- 
κειται σε απώλεια των δικαιωμάτων της σε περίπτωση πα- 
ραβάσεως των κειμένων διατάξεων περί μεταλλείων ή πα- 
ραβάσεως των όρων, οι οποίοι έχουν τεθεί κατά τη χορή¬ 
γηση της ως άνω αναφερομένης αδείας μεταλλευτικών 
ερευνών ή σε περίπτωση παραβάσεως του όρου της παρ. 
2 του παρόντος. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 23 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΑΛΕΞΑΝΔΡΟΣ ΚΑΛΑΦΑΤΗΣ 
-♦- 

ΑΠΟΦΑΣΕΙΣ 

Αριθ. 9384 (2) 

Σύσταση αμιγούς Δημοτικής Επιχείρησης στο Δήμο Αμυ¬ 
νταίου Ν. Φλώρινας με την επωνυμία «Δημοτικό Κέ¬ 
ντρο Επαγγελματικής Κατάρτισης (ΚΕΚ) Αμυνταίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 και 287 του 
Π.Δ. 410/95 (Δημοτικός και Κοινοτικός Κώδικας). 

2. Τις αριθμ. 25027/9.4.84 και 85050/29.11.84 αποφά¬ 
σεις Υπουργού Εσωτερικών. 

3. Την αριθμ. 199/2000 απόφαση του Δημοτικού Συμ¬ 
βουλίου Αμυνταίου. 

4. Την οικονομοτεχνική μελέτη για τη σύσταση Δημοτι¬ 
κής Επιχείρησης στον Δήμο Αμυνταίου και την από 
20.11.2000 έκθεση αξιολόγησής της, αποφασίζουμε: 

1. Συστήνουμε στον Δήμο Αμυνταίου Νομού Φλώρινας 
αμιγή Δημοτική Επιχείρηση με την επωνυμία «Δημοτικό 
Κέντρο Επαγγελματικής Κατάρτισης (ΚΕΚ) Αμυνταίου». 

2. Σκοπός της Επιχείρησης είναι η δραστηριοποίησή 
της στους ακόλουθους τομείς: 


α) Καταπολέμηση της ανεργίας, ιδιαίτερα των νέων, 
των γυναικών, των μακροχρόνια ανέργων και των ευαί¬ 
σθητων κοινωνικών ομάδων. 

β) Ενίσχυση των ικανοτήτων των ανέργων και στην ανά¬ 
πτυξη νέων δεξιοτήτων που απαιτούνται στην αγορά ερ¬ 
γασίας. 

γ) Αύξηση της παραγωγικότητας και της αποδοτικότη- 
τας των επιχειρήσεων της περιοχής μέσα από την προ¬ 
σφορά εξειδικευμένου εργατικού δυναμικού. 

δ) Στήριξη ευπαθών ομάδων του πληθυσμού και στην 
προσφορά δυνατοτήτων ίσων ευκαιριών. 

ε) Ενίσχυση των υποδομών παροχής τοπικής επαγγελ¬ 
ματικής εκπαίδευσης και κατάρτισης. 

στ) Εξειδίκευση ανέργων της περιοχής σε επαγγέλμα¬ 
τα και δραστηριότητες που έχουν άμεση συνάφεια με την 
περιοχή (ΔΕΗ, κατασκευές, τηλεθέρμανση κ.τ.λ.). 

ζ) Άσκηση συναφών προς το αντικείμενο της κατάρτι¬ 
σης δραστηριοτήτων όπως ερευνών-μελετών -ημερίδων- 
συνεδρίων-έκδοσης εκπαιδευτικών βοηθημάτων για τους 
καταρτιζόμενους-συμμετοχής σε ολοκληρωμένα προ¬ 
γράμματα. 

3. Η διάρκεια της Επιχείρησης είναι είκοσι (20) χρόνια 
και αρχίζει από τη δημοσίευση της απόφασης αυτής στην 
Εφημερίδα της Κυβερνήσεως. 

4. Έδρα της Επιχείρησης είναι ο Δήμος Αμυνταίου. 

5. Η Επιχείρηση διοικείται από επταμελές (7) διοικητικό 
συμβούλιο, τα μέλη του οποίου ορίζονται με τους ανα¬ 
πληρωτές τους από το δημοτικό συμβούλιο. Από τα μέλη 
του διοικητικού συμβουλίου τέσσερις (4) είναι αιρετοί εκ¬ 
πρόσωποι του Δήμου Αμυνταίου από τους οποίους ένας 
της μειοψηφίας, ένας (1) εκπρόσωπος της εκπαίδευσης 
από την περιοχή και δύο (2) μέλη δημότες ή κάτοικοι του 
Δήμου Αμυνταίου που έχουν πείρα ή γνώσεις σχετικές με 
το αντικείμενο της επιχείρησης. 

6.0 Δήμος Αμυνταίου διαθέτει στην Επιχείρηση χρημα¬ 
τικό ποσό 30.000.000 δραχμών ως αρχικό κεφάλαιό της, 

7. Πόροι της Επιχείρησης είναι: 

α) Τα έσοδα από τη συμμετοχή και τη διαχείριση των 
προγραμμάτων κατάρτισης. 

β) Τα έσοδα από την εκπόνηση μελετών και από άλλες 
δραστηριότητες της εταιρείας, 
γ) Οι πρόσοδοι από την περιουσία της. 
δ) Οι δωρεές, κληρονομιές, δάνεια και λοιπές επιχορη¬ 
γήσεις τρίτων. 

ε) Τα έσοδα από χορηγίες, σπόνσορες, διαφημίσεις 
κλπ. 

8. Η Επιχείρηση διαλύεται: 

α) Με απόφαση του Δημοτικού Συμβουλίου, με την από¬ 
λυτη πλειοψηφία του συνολικού αριθμού των μελών του 
και απόφαση του Γ ενικού Γ ραμματέα Περιφέρειας. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία που αποκτήθηκε και πληρώνονται τα χρέη της επι¬ 
χείρησης. Το υπόλοιπο περιέρχεται στον Δήμο Αμυνταίου. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η λειτουργία, η διαχείριση και η επο- 

τκεία της επιχείρησης διέπονται από τις σχετικές με τις 
δημοτικές επιχειρήσεις διατάξεις του Π.Δ. 410/95 και την 
αριθμ. 25027/84 απόφαση Υπουργού Εσωτερικών (ΦΕΚ 
244/84 τευχ. Β'). 

Τα Κέντρα Επαγγελματικής Κατάρτισης επιχορηγού¬ 
νται από τα Προγράμματα του Ευρωπαϊκού Κοινωνικού 
Ταμείου σύμφωνα με: 

α) Τις διατάξεις του Κανονισμού (Ε.Κ.) αριθμ. 
1260/1999 του Συμβουλίου της 21.6.1999, περί γενικών 
διατάξεων για τα Διορθωτικά Ταμεία. 

β) Τις διατάξεις του Κανονισμού (Ε. Κ.) αριθμ. 1262/1999 
του Συμβουλίου της 21.6.1999, σχετικά με το Ευρωπαϊκό 
Κοινωνικό Ταμείο. 

γ) Το εγκεκριμένο από την Επιτροπή της Ευρωπαϊκής 
Ένωσης στις 26.7.2000 Γ Κοινοτικό Πλαίσιο Στήριξης της 
Ελλάδας και των Επιχειρησιακών Προγραμμάτων που 
εντάσσονται σ’ αυτό. 

Νόμιμος εκπρόσωπος της Επιχείρησης ορίζεται προ¬ 
σωρινά ο Δήμαρχος Αμυνταίου. 

10. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου Αμυ¬ 
νταίου ποσού 30.000.000 δραχμών η οποία θα εγγράφει 
στον Προϋπολογισμό του Δήμου έτους 2000 με τροπο¬ 
ποίηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 30 Νοεμβρίου 2000 

Ο Γ ενικός Γ ραμματέας 
ΙΩΑΝΝΗΣ ΝΙΚΟΛΑΪΔΗΣ 

-♦- 

Αριθ. 13663 (3) 

Έγκριση Ο.Ε.Υ. του Ν.Π.Δ.Δ. με την επωνυμία «Κέντρο 
Προσχολικής Αγωγής Δήμου Ελευθ. Βενιζέλου στο 
Νομό Χανιών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη : 

1. Τις διατάξεις του Ν. 1188/81. 

2. Τις όμοιες του 2307/95. 

3. Την απόφαση 5/πρ. 3/15.10.1999 του Δ.Σ. του ΝΠΔΔ 
με την επωνημία «Κέντρο Προσχολικής Αγωγής Δήμου 
Ελευθερίου Βενιζέλου». 

4. Την 283/99 απόφαση του Δ.Σ.του Δήμου Ελευθερίου 
Βενιζέλου. 

5. Την απόφαση 5 πρ.8/11.8.2000 απόφαση του Υπηρε¬ 
σιακού Συμβουλίου ΟΤΑ Ν.Χανίων. 

6. Την 5972/98 απόφαση του Γ.Γ. Περιφέρειας Κρήτης 
«Ορισμός εισηγητών και μεταβίβαση εξουσίας υπογρα¬ 
φής», αποφασίζουμε: 

Καταρτίζουμε τον Ο.Ε.Υ. του Ν.Π.Δ.Δ. με την επωνυμία 
«Κέντρο Προσχολικής Αγωγής Δήμου Ελευθ.Βενιζέλου» 
ως εξής: 

Άρθρο 1 

Το νεοσυσταθέν Ν.Π.Δ.Δ. Δήμου Ε.Βενιζέλου έχει τίτλο 
ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ ΕΛ. ΒΕΝΙΖΕ- 
ΛΟΥ, και είναι δυναμικότητας 70 νηπίων. 

Άρθρο 2 

Σκοπός του Κέντρου Προσχολικής Αγωγής,είναι να 


παρέχει ΑΓΩΓΗ στα παιδιά προσχολικής ηλικίας ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Νατα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

Γ) Να εξαλείψει, κατά το δυνατόν, τις διαφορές που 
προκύπτουν από το πολιτιστικό.οικονομικό-μορφωτικό 
επίπεδο των γονέωντους (παιδιά εργαζομένων,κύρια των 
οικονομικά ασθενεστέρων στρωμάτων) Δηλαδή: Να πα¬ 
ρέχει Αντισταθμιστική Αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας, 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχαγωγίας). 

Άρθρο 3 

Το Ν.Π.Δ.Δ. του Δήμου ΕΛ. ΒΕΝΙΖΕΛΟΥ οργανώνεται 
σε Τμήμα και αποτελείται από: 

Γ ραφείο Προϊσταμένου 

Γ ραφείο Παιδαγωγών 

Γ ραφείο Διαχείρισης-Οικονομικών 

Γ ραφείο Μαγειρείου-Καθαριότητας 

Άρθρο 4 

ΚΑΘΗΚΟΝΤΑ ΠΡΟΣΩΠΙΚΟΥ 
ΑΡΜΟΔΙΟΤΗΤΕΣ ΥΠΗΡΕΣΙΩΝ 

Α) Καθήκοντα Προϊσταμένου Κέντρου Προσχολικής 
Αγωγής 

Είναι υπεύθυνος: 

1. Για την εύρυθμη λειτουργία του Κέντρου και την τή¬ 
ρηση του Κανονισμού λειτουργίας. 

2. Για την εφαρμογή των σύγχρονων απόψεων της Παι¬ 
δαγωγικής και της ψυχολογίας. 

3. Για την παροχή σωστής προσχολικής αγωγής στα φι¬ 
λοξενούμενα νήπια,σε συνεργασία με τους Βρεφονηπιο¬ 
κόμους. 

4. Εισηγείται στο Διοικητικό Συμβούλιο κάθε θέμα που 
ασχολείται με τη λειτουργία, το προσωπικό, τους γονείς 
και την υλικοτεχνική υποδομή του Κέντρου όπως: 

- τον αριθμό και τις ειδικότητες του προσωπικού που εί¬ 
ναι αναγκαίο,προκειμένου να διασφαλισθεί η εύρυθμη 
λειτουργία του. 

- το παιδαγωγικό υλικό και τον πάσης φύσεως εξοπλι¬ 
σμό. 

- τις απαραίτητες εργασίες για την επισκευή και συντή¬ 
ρηση του κτιρίου. 

- την επιμόρφωση του προσωπικού. 

5. Προΐσταται όλου του προσωπικού του Κέντρου και 
εποπτεύει αυτό για την σωστή εκτέλεση των καθηκόντων 
του. 

6. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίας του. 

7. Συνεργάζεται αρμονικά με το γραφείο Διαχείρισης- 
Οικονομικών, το οποίο οφείλει να παρέχει κάθε στοιχείο 
για να διασφαλισθεί η εύρυθμη λειτουργία του Κέντρου 
και η επίτευξη των σκοπώντου. 

8. Συγκαλεί συγκεντρώσεις προσωπικού,γονέων. 

9. Τηρεί άλατα απαραίτητα βιβλία. 

10. Είναι υπεύθυνος για την κατάρτιση Προϋπολογι¬ 
σμού - Ισολογισμού Απολογισμού. 

Β. Καθήκοντα Βρεφονηπιοκόμων - Νηπιαγωγών 

1. Αναλαμβάνουν διαδοχικά όλα τα τμήματα -τάξεις του 

Κέντρου Προσχολικής Αγωγής και είναι υπεύθυνοι των 
τάξεωντους. 

2. Καταρτίζουν το μηνιαίο και εβδομαδιαίο παιδαγωγι¬ 
κό πρόγραμμα και ασκούντο παιδαγωγικό έργο καθ’ όλη 
την διάρκεια της σχολικής περιόδου,σύμφωνα με τις 
σύγχρονες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά με όλο 
το προσωπικό. 

4. Ενημερώνουν τους γονείς για την εξέλιξη των παι¬ 
διών τους. 

5. Διοργανώνουν πολιτιστικές,ψυχαγωγικές και παιδα¬ 
γωγικές εκδηλώσεις προς όφελος των παιδιών,των γονέ¬ 
ων και του προσωπικού. 

Γ. Καθήκοντα Μάγειρα 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου και των διαφόρων σκευών. 

Δ.Καθήκοντα Βοηθού Μάγειρα 

Βοηθά τον μάγειρα στην παρασκευή του φαγητού,στη 
διανομή του, στην συγκέντρωση και καθαριότητα των ει¬ 
δών εστίασης καθώς και στην καθαριότητα του μαγειρείου. 

Ε. Καθήκοντα Προσωπικού καθαριότητας 

1. Εκτελεί εργασίες καθαριότητας όλων των εσωτερι¬ 
κών και εξωτερικών χώρων καθώς και την περιποίηση 
των κήπων του Κέντρου Προσχολικής εκτός του μαγει¬ 
ρείου. 

2. Παραλαμβάνει υλικά καθαριότητας από τον υπεύθυ¬ 
νο γι’ αυτά και υπογράφει δελτίο. 

3. Είναι υπεύθυνο για τον γενικό ιματισμό και μεριμνά 
για την καλή συντήρηση,καθαριότητα και φύλαξή του. 

4. Εκτελεί κάθε εργασία που του ανατίθεται από τον 
Πρϊστάμενο. 

ΣΤ. Καθήκοντα υπαλλήλου Διοικητικού - Λογιστικού 

1. Είναι αρμόδιος για την προμήθεια και τον έγκαιρο 
εφοδιασμό του Κέντρου Προσχολικής Αγωγής μετά ανα¬ 
γκαία τρόφιμα και λοιπά υλικά που είναι απαραίτητα για 
την εύρυθμη λειτουργία του. 

2. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προ¬ 
σωπικού και φροντίζει για την εκκαθάριση μισθών,επιδο¬ 
μάτων,προσαυξήσεων κ.λπ. του προσωπικού. 

4. Συνεργάζεται με τον Προϊστάμενο του Κέντρου για 
την κατάρτιση του Προϋπολογισμού-Απολογισμού- 
Ισολογισμού και τους υποβάλλει στις αρμόδιες υπηρε¬ 
σίες. 

5. Τηρεί άλατα απαραίτητα βιβλία διαχείρισης. 

6. Είναι αρμόδιος για την διενέργεια των διαγωνισμών. 

Άρθρο 5 

ΚΑΤΗΓΟΡΙΕΣ-ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις των μονίμων υπαλλήλων διακρίνονται στις 
εξής κατηγορίες: 

1. ΚΑΤΗΓΟΡΙΑ ΠΕ Νηπιαγωγών με βαθμό Δ-Α 

2. ΚΑΤΗΓΟΡΙΑ ΤΕ με βαθμό Δ-Α 

Κλάδος ΤΕ 9 Βρεφονηπιοκόμος 

3. ΚΑΤΗΓΟΡΙΑ ΔΕ 8 με βαθμό Δ-Α,Βοηθών Βρεφονη¬ 
πιοκόμων Παιδοκόμων ΤΕΛ. 


ΚΑΤΗΓΟΡΙΑ ΔΕ με βαθμό Δ-Α 

Κλάδος ΔΕΙ Διοικητικού-Λογιστικού 

Κλάδος ΔΕ 32 Μαγείρων 

4. ΚΑΤΗΓΟΡΙΑ ΥΕ με βαθμό Ε-Β 

Κλάδος ΥΕ 14 Βοηθητικό προσωπικό(βοηθός Μαγειρι¬ 
ού) 

Κλάδος ΥΕ 16 Προσωπικό βοηθητικών εργασιών (κα¬ 
θαριότητας). 

Άρθρο 6 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

Α) 1 .Κλάδος ΠΕ Νηπιαγωγών -1- θέση 

2. Κλάδος ΤΕ9 Βρεφονηπιοκόμων-1-θέση 

Ο Προϊστάμενος του Κέντρου Προσχολικής Αγωγής 
δεν αναλαμβάνει τάξη. 

3. Κλάδος ΔΕ 8 Βρεφονηπιοκόμων-Παιδοκόμων ΤΕΛ - 
3- θέσεις. 

4. Κλάδος ΔΕ 32 Μαγείρων -1- θέση 

Κλάδος ΥΕ 14 Βοηθών Μαγείρων-1-θέση 

Κλάδος ΥΕ 16 Προσωπικού βοηθητικών εργασιών -2- 
θέσεις. 

Β) 1. Οι ήδη υπηρετούντες μόνιμοι και αορίστου χρό¬ 
νου,υπάλληλοι του Κρατικού Παιδικού Σταθμού Νερο¬ 
κούρου του Δήμου Ελ.Βενιζέλου μετατάσσονται αυτοδί¬ 
καια σε οργανικές θέσεις. 

Άρθρο 7 

ΠΡΟΪΣΤΑΜΕΝΟΣ Κ.Π.Α. 

Προϊστάμενος του Τμήματος (Κέντρο Προσχολικής 
Αγωγής) ορίζεται από τον κλάδο ΠΕ Ν/Γ ή κλάδο ΤΕ 9 
Βρεφονηπιοκομίας με απόφαση του Υπηρεσιακού Συμ¬ 
βουλίου σύμφωνα με το άρθρο 36 του Ν. 2190/94. Σε πε¬ 
ρίπτωση που δεν έχει ορισθεί εφαρμόζονται οι διατάξεις 
του παραπάνω Νόμου για αναπλήρωση. 

Άρθρο 8 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του ΠΔ 22/90. 

Επίσης, ο διορισμός,τα καθήκοντα, ο χρόνος εργα¬ 
σίας,η αστική ευθύνη,τα διακαιώματα,οι μεταβολές υπη¬ 
ρεσιακής κατάστασης, η εξέλιξη,οι ηθικές αμοιβές,τα 
πειθαρχικά αδικήματα κλπ., ορίζονται από τις εκάστοτε 
ισχύουσες νομοθετικές διατάξεις. 

Άρθρο 9 

Κάθε άλλη λεπτομέρεια που αφορά στα καθήκοντα 
του προσωπικού και στην λειτουργία των επιμέρους 
υπηρεσιών και δεν αναφέρονται αναλυτικά στον παρό¬ 
ντα οργανισμό, ρυθμίζονται από τον Κανονισμό Λει¬ 
τουργίας. 

Από τις διατάξεις της απόφασης αυτής προκαλείται 
δαπάνη εις βάρος του προϋπολογισμού του «Κέντρου 
Προσχολικής Αγωγής Δήμου Ελευθ.Βενιζέλου» το ύψος 
της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Χανιά, 22 Νοεμβρίου 2000 
Με εντολή Γενικού Γραμματέα Περιφέρειας 
Η Γ ενική Διευθύντρια 
Μ. ΛΥΓΙΔΑΚΗ - ΙΩΑΝΝΙΔΟΥ 

Αριθ. 8525 (4) 

Σύσταση Νομικού Προσώπου στο Δήμο Αγίου Νικολάου 
Ν. Λασιθίου με την επωνυμία «Πολιτιστικός Οργανι¬ 
σμός Δήμου Αγίου Νικολάου (Π.Ο.Δ.Α.Ν.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 106, 176, 198, 199 και 203 
του Π.Δ. 410/1995 περί «Δημοτικού και Κοινοτικού Κώδι¬ 
κα». 

2. Τις διατάξεις του Ν. 2503/97 «Διοίκηση, οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την αριθμ. 5972/13.8.1998 απόφαση του Γενικού 
Γραμματέα Περιφέρειας Κρήτης «Ορισμός Εισηγητών 
και μεταβίβαση εξουσίας υπογραφής «Με Εντολή Γενι¬ 
κού Γραμματέα»» αποφάσεων, εγγράφων, και άλλων 
πράξεων στον Γενικό Διευθυντή, στους Προϊσταμένους 
Διευθύνσεων και Προϊσταμένους Τμημάτων και Γραφεί¬ 
ων των Υπηρεσιών της Περιφέρειας». 

4. Το γεγονός ότι στο Δήμο Αγίου Νικολάου λειτουρ¬ 
γούν τα παρακάτω Νομικά Πρόσωπα: 

Α) Πνευματικό Πολιτιστικό Κέντρο Δήμου Αγίου Νικο¬ 
λάου (Συστήθηκε με την αριθμ. 198/20.7.1983 απόφαση 
του Δημοτικού Συμβουλίου Αγίου Νικολάου καιτην αριθμ. 
11226/8.11.1983 απόφαση του Νομάρχη Λασιθίου που 
δημοσιεύθηκε στο ΦΕΚ 669/21.11.1983τευχ. Β'). 

Β) Κέντρο Νεότητας Δήμου Αγίου Νικολάου 

(Συστήθηκε με την αριθμ. 318/17.10.1988 απόφαση του 
Δημοτικού Συμβουλίου Αγίου Νικολάου και την αριθμ. 
12968/11.11.1988 απόφαση του Νομάρχη Λασιθίου που 
δημοσιεύθηκε στο ΦΕΚ 873/5.12.1988τευχ. Β'). 

Γ) Φιλαρμονική Δήμου Αγίου Νικολάου 

(Συστήθηκε με την αριθμ. 37/29.3.1956 απόφαση του 
Δημοτικού Συμβουλίου Αγίου Νικολάου και το από 
1.8.1956 Βασιλικό Διάταγμα που δημοσιεύθηκε στο ΦΕΚ 
187/29.8.1956τευχ. Α'). 

Δ) Κουνδούρειος Δημοτική Βιβλιοθήκη Δήμου Αγίου Νι¬ 
κολάου 

(Συστήθηκε με την αριθμ. 115/4.12.1963 απόφαση του 
Δημοτικού Συμβουλίου Αγίου Νικολάου ως συμπληρώθη¬ 
κε με την αριθμ. 18/11.3.1964 όμοιά του και το αριθμ. 
324/13.5.1964 Βασιλικό Διάταγμα που δημοσιεύθηκε στο 
ΦΕΚ 96/13.6.1964τευχ. Α'). 

Ε) Κοινοτική Βιβλιοθήκη Κριτσάς 

(Συστήθηκε με την αριθμ. 45/14.3.1979 απόφαση του 
Κοινοτικού Συμβουλίου Κριτσάς και σήμερα Δημοτικό 
Διαμέρισμα του Δήμου Αγίου Νικολάου και το Π.Δ. 
889/9.10.1979 που δημοσιεύθηκε στο ΦΕΚ 253/ 
14.11.1979τευχ. Α'). 

5. Τις αριθμ. 436/2000 και 567/2000 αποφάσεις Δ.Σ. Αγί¬ 
ου Νικολάου. 

1) Συγχωνεύουμε τα παρακάτω υφιστάμενα Νομικά 
Πρόσωπα του Δήμου Αγίου Νικολάου: 

Α) Πνευματικό Πολιτιστικό Κέντρο 

Β) Κέντρο Νεότητας 

Γ) Φιλαρμονική 

Δ) Κουνδούρειος Δημοτική Βιβλιοθήκη 

Ε) Κοινοτική Βιβλιοθήκη Κριτσάς και 

2) Συνιστούμε στο Δήμο Αγίου Νικολάου Νομικό Πρό¬ 
σωπο ως εξής: 


Άρθρο Ιο 

Επωνυμία - Νομική Μορφή - Έδρα 

Συνιστούμε στο Δήμο Αγίου Νικολάου του Νομού Λασι¬ 
θίου Νομικό πρόσωπο με την επωνυμία «Πολιτιστικός Ορ¬ 
γανισμός Δήμου Αγίου Νικολάου» (Π.Ο.Δ.Α.Ν.) με έδρα 
τον Άγιο Νικόλαο. 

Η νομική μορφή του Π.Ο.Δ.Α.Ν είναι Δημοτικό Νομικό 
Πρόσωπο Δημοσίου Δικαίου με άμεση εξάρτηση και επο- 
πτεία από το Δήμο Αγίου Νικολάου διέπεται δε από τις νο¬ 
μικές διατάξεις που ισχύουν κάθε φορά για τα Δημοτικά 
Νομικά Πρόσωπα και από τις αντίστοιχες διατάξεις του 
Δημοτικού και Κοινοτικού Κώδικα. 

Τα παραπάνω Νομικά Πρόσωπα που συγχωνεύθηκαν 
θα συνεχίσουν να λειτουργούν σαν τμήματα του Οργανι¬ 
σμού με την επωνυμία που είχαν. 

Άρθρο 2ο 

Σκοποί και μέσα για την επιδίωξή τους 

Οι σκοποί του Ν.Π.Δ.Δ. είναι: 

Α) Η άνοδος του Πολιτιστικού επιπέδου του ευρύτερου 
Δήμου Αγίου Νικολάου. 

Β) Η καλλιέργεια - στήριξη και ανάπτυξη κάθε μορφής 
Πνευματικής Πολιτιστικής και Καλλιτεχνικής δραστηριό¬ 
τητας των κατοίκων της ευρύτερης περιοχής του Δήμου. 

Γ) Η στήριξη της έρευνας στους τομείς της επιστημονι¬ 
κής γνώσης της τέχνης των γραμμάτων και εν γένει του 
πολιτισμού. 

Δ) Η διατήρηση της παράδοσης και της Πολιτιστικής 
μας κληρονομιάς. 

Ε) Η προώθηση της ειρήνης μεταξύ των λαών μέσω του 
πολιτισμού. 

Τους παραπάνω σκοπούς ο Π.Ο.Δ.Α.Ν. επιδιώκει και 
υλοποιεί με κάθε είδους Πνευματικές, Πολιτιστικές και 
Καλλιτεχνικές δραστηριότητες και ειδικότερα : 

1. Με την συνέχεια της λειτουργίας της Δημοτικής Βι¬ 
βλιοθήκης με την ίδρυση παραρτημάτων στα μεγάλα Δη¬ 
μοτικά Διαμερίσματα (Κριτσά - Ελούντα - Καλό Χωριό) και 
με το συνεχή εμπλουτισμό της σε επιστημονικά συγγράμ¬ 
ματα και τον εκσυγχρονισμό των αρχείων της.) 

2. Με την συνέχεια της λειτουργίας της Δημοτικής Φι¬ 
λαρμονικής. 

3. Με την διοργάνωση των ετήσιων Πολιτιστικών Εκδη¬ 
λώσεων με την ονομασία ΛΑΤΩ. 

4. Με την διοργάνωση Πολιτιστικών και Καλλιτεχνικών 
Εκδηλώσεων όπως συναυλίες - θεατρικές παραστάσεις - 
παραστάσεις παραδοσιακού και σύγχρονου χορού - εκ¬ 
θέσεις ζωγραφικής - γλυπτικής κλπ από τον ίδιο τον Ορ¬ 
γανισμό ή σε συνεργασία με άλλους Πολιτιστικούς φο¬ 
ρείς. 

5. Με τη διοργάνωση σεμιναρίων συνεδρίων και διαλέ- 
ξεωνπου καλύπτουν όλουςτουςτομείςτου Πνευματικού- 
Πολιτιστικού - Επιστημονικού - Κοινωνικού - Καλλιτεχνι¬ 
κού - Θρησκευτικού και Εθνικού ενδιαφέροντος του σύγ¬ 
χρονου ανθρώπου. 

6. Με την έκδοση εντύπων και περιοδικών για την προ¬ 
βολή των τοπικών θεμάτων στους τομείς του πολιτισμού 
της οικονομίας του τουρισμού της υγείας του περιβάλλο¬ 
ντος κ.λπ. 

7. Με την διοργάνωση εκδηλώσεων ειδικά για τα παιδιά 
και τη νέα γενιά. 

8. Με την προκήρυξη διαγωνισμών και παράλληλη 
αθλοθεσία για την συγγραφή μελετών τοπικού ενδιαφέ- 

ροντος με ιστορικό λαογραφικό αρχαιολογικό και λογο¬ 
τεχνικό περιεχόμενο. 

9. Με την διατήρηση και ενίσχυση των λαϊκών πανηγυ- 
ριών όλων των Δημοτικών Διαμερισμάτων του Δήμου. 

10. Με την πραγματοποίηση κάθε άλλης δραστηριότη¬ 
τας που συμβάλλει στην διάσωση - προστασία - καλλιέρ¬ 
γεια και εξύψωση της ντόπιας πολιτιστικής κληρονομιάς 
και 

11. Με την ανάπτυξη σχέσεων συνεργασίας με δημό¬ 
σιες υπηρεσίες και οργανισμούς, την Τοπική Αυτοδιοίκη¬ 
ση, Επιστημονικούς - Πολιτιστικούς Μαζικούς φορείς και 
ιδιώτες (ελληνικούς και ξένους) για την καλύτερη προώ¬ 
θηση των σκοπών του Οργανισμού. Για την αποτελεσμα¬ 
τικότερη υλοποίηση των σκοπών του ο ΠΟΔΑΝ συνεργά¬ 
ζεται με Κρατικές υπηρεσίες - Οργανισμούς - Ιδρύματα - 
Πανεπιστήμια - Ινστιτούτα και Κέντρα παρόμοιων σκοπών 
από άλλες πόλεις της Ελλάδας ή του εξωτερικού καθώς 
και με ιδιώτες. Συνεργάζεται επίσης με επιστημονικούς 
και πολιτιστικούς φορείς καθώς και με άλλα πολιτιστικά 
σωματεία που υπάρχουν στο Δήμο Αγίου Νικολάου δια¬ 
τηρώντας προς αυτά σχέση μη ανταγωνιστική αλλά σχέ¬ 
ση συμπαράστασης και υποστήριξης ηθικής και υλικής 
σεβόμενος την οργανωτική τους αυτοτέλεια και καλύπτο¬ 
ντας τις χρηματοδοτούμενες από αυτόν εκδηλώσεις 
τους, επιδιώκοντας όμως παράλληλα το ρόλο του συντο¬ 
νιστή και πολιτιστικών δραστηριοτήτων στην ευρύτερη 
περιοχή του Δήμου Αγίου Νικολάου . 

Άρθρο 3ο 

Επιτροπές 

Για την καλύτερη και πιο αποτελεσματική λειτουργία 
του Πολιτιστικού Οργανισμού Δήμου Αγίου Νικολάου το 
Διοικητικό Συμβούλιο του Οργανισμού μπορεί με απόφα¬ 
σή του να συγκροτεί βοηθητικές επιτροπές από δημότες 
για την επίτευξη διαφόρων στόχων. 

Άρθρο 4ο 

Διοίκηση 

Το Ν.Π.Δ.Δ. διοικείται από Δ.Σ. με ένδεκα (11) μέλη που 
ορίζονται από το Δημοτικό Συμβούλιο ως παρακάτω : 

Α) Τον Δήμαρχο ή Αντιδήμαρχο ή Δημοτικό Σύμβουλο ή 
άλλο π’ αυτού οριζόμενο πρόσωπο ως Πρόεδρο. 

Β) Τρεις (3) Δημοτικούς Συμβούλους με ένα αναπληρω¬ 
τή τους από τους οποίους τουλάχιστο ο ένας από τη μει¬ 
οψηφία του Δ.Σ. 

Γ) Επτά (7) δημότες κατοίκους της έδρας και των Δημο¬ 
τικών Διαμερισμάτων του Δήμου που έχουν ιδιαίτερη 
δράση ή ειδικές γνώσεις στοντομέατου Πολιτισμού. 

Κατά την εκλογή των τακτικών μελών εκλέγονται και 
ισάριθμα αναπληρωματικά. 

Άρθρο 5ο 
Θητεία 

Η θητεία των μελών του Δ.Σ. ακολουθεί την Δημοτική 
περίοδο, και σε κάθε περίπτωση λήγει με την εγκατάστα¬ 
ση του νέου Διοικητικού Συμβουλίου. Το Διοικητικό Συμ¬ 
βούλιο εκλέγει στην πρώτη του συνεδρίαση με μυστική 
ψηφοφορία Αντιπρόεδρο, και με φανερή ψηφοφορία τον 
Γραμματέα του . 

Αν κατά τη διάρκεια θητείας του Διοικητικού Συμβουλί¬ 
ου κενωθεί θέση για οποιοδήποτε λόγο αυτή συμπληρώ¬ 
νεται με απόφαση του Δημοτικού Συμβουλίου από τα ανα¬ 
πληρωματικά μέλη. 


Άρθρο 6ο 
Πόροι 

Πόροι του Νομικού προσώπου είναι: 

Α. Η ετήσια επιχορήγηση του Δήμου Άγιου Νικολάου με 
τουλάχιστον 50.000.000 δρχ. 

Β. Επιχορηγήσεις και παροχές από το Κράτος, τη Νο¬ 
μαρχιακή Αυτοδιοίκηση, την Περιφερειακή Διοίκηση ή 
από άλλα προγράμματα. 

Γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

Δ. Πρόσοδοι από την ίδια περιουσία. 

Ε. Κάθε άλλη νόμιμη πρόσοδος. 

Άρθρο 7ο 

Περιουσία 

Περιουσία του ΠΟΔΑΝ είναι το σύνολο της περιουσίας 
που έχουν αποκτήσει τα Νομικά Πρόσωπα που συγχω¬ 
νεύονται σ’ αυτόν από της συστάσεως των μέχρι την ημέ¬ 
ρα της συγχωνεύσεως των καθώς και κάθε άλλο περιου¬ 
σιακό στοιχείο που θα αποκτήσει ο Οργανισμός από δω¬ 
ρεές αγορές κ.λπ. 

Άρθρο 8ο 
Εκπροσώπηση 

Το Νομικό πρόσωπο εκπροσωπείται στα δικαστήρια και 
σε κάθε άλλη αρχή από τον Πρόεδρο του και όταν αυτός 
απουσιάζει ή κωλύεται από τον Αντιπρόεδρο . 

Άρθρο 9ο 

Κατάργηση 

Σε περίπτωση κατάργησης του Πολιτιστικού Οργανι¬ 
σμού όλη η κινητή και ακίνητη περιουσία του περιέρχεται 
στην κυριότητα του Δήμου Αγίου Νικολάου . 

ΤΕΛΙΚΕΣ ΜΕΤΑΒΑΤΙΚΕΣ ΔΙΑΤΑΞΕΙΣ 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Δήμου Αγίου Νικολάου 
το ύψος της οποίας ανέρχεται στο ποσό των 50.000.000 
δρχ. για το έτος 2000, και έχει εγγράφει σχετική πίστωση 
στον Κ.Α. 212.3 του προϋπολογισμού του Δήμου τρέχο¬ 
ντος έτους για δε τα έτη 2001,2002,2003 και 2004 δαπά¬ 
νη αντίστοιχα ανά έτος ποσού δρχ. 50.000.000 για τις 
οποίες θα εγγραφούν αντίστοιχες πιστώσεις στους αντί¬ 
στοιχους κωδικούς. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 28 Νοεμβρίου 2000 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

-♦- 

Αριθ. 14202 (5) 

Σύσταση Νομικού Προσώπου στο Δήμο Γυθείου Ν. Λα¬ 
κωνίας με την επωνυμία «Δημοτικό Νομικό Πρόσωπο 
Παιδικού Σταθμού Δήμου Γυθείου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την Π1β/3238/8.8.2000 Απόφαση του Υπουργείου 
Υγείας και Πρόνοιας (ΦΕΚ1072/τ.Β/30.8.2000) σχετικά με 
τη μεταβίβαση του Κρατικού Παιδικού Σταθμού Γυθείου 
στο Δήμο Γυθείου. 

3. Την αριθμ. 200/2000 Απόφαση Δ.Σ.Δήμου Γυθείου, 
αποφασίζουμε: 

1. Συστήνουμε στο Δήμο Γ υθείου νομικό πρόσωπο με 
την επωνυμία «Δημοτικό Νομικό Πρόσωπο Παιδικού 
Σταθμού Δήμου Γ υθείου»,το οποίο διέπεται από τις δια- 
τάξειςτωνάρθρωνθτου Ν. 2503/97 και42 Ν. 2218/94 κα¬ 
θώς και του άρθρου 203 του Π.Δ. 410/95. 

2. Σκοπός του Νομικού Προσώπου είναι η καθημερινή 
φύλαξη, φροντίδα, ημερήσια διατροφή και ψυχαγωγία 
νηπίων εργαζομένων γονέων, η πολύπλευρη νοητική, συ¬ 
ναισθηματική, κοινωνική, ψυχοσωματική ανάπτυξη των 
παιδιών, η προπαρασκευή τους για τη φυσική μετάβασή 
τους από την οικογενειακή ζωή στο σχολικό περιβάλλον. 

3. Το Νομικό Πρόσωπο διοικείται από πενταμελές(5) Δι¬ 
οικητικό Συμβούλιο, που τα μέλη του ορίζονται μαζί με 
τους αναπληρωτές τους από το Δημοτικό Συμβούλιο. 

Μέλη του Συμβουλίου είναι: 

α) Δύο (2) Δημοτικοί Σύμβουλοι,αναπληρούμενοι επί¬ 
σης από Δύο (2) Δημοτικούς Συμβούλους. 

β) Ένας (1) εκπρόσωπος των γονέων παιδιών, που φι¬ 
λοξενούνται στο Νομικό Πρόσωπο/με τον αναπληρωτή 
του. 

γ) Ένας (1) εκπρόσωπος των εργαζομένων σ’ αυτό, με 
τον αναπληρωτή του. 

Πρόεδρος του Δ.Σ.του Νομικού Προσώπου είναι ο Δή¬ 
μαρχος ή άλλο μέλος αιρετό ή μη, που ορίζεται απ’ αυτόν. 

Η θητεία των μελών του Δ.Σ. του Ν.Π. ορίζεται με από¬ 
φαση του Δημοτικού Συμβουλίου.Λήγει πάντοτε με την 
εγκατάσταση του νέου Δ.Σ. 

4. Έδρα του Νομικού Προσώπου είναι το Γύθειο. 

5. Πόροι του Νομικού Προσώπου είναι: 

α) Η Περιφέρεια Πελοποννήσου θα διαθέτει μέσω των 
Νομαρχιακών Αυτοδιοικήσεων,ποσό το οποίο θα καλύ¬ 
πτει τα λειτουργικά του έξοδα. 

β) Η Ετήσια Επιχορήγηση καταβάλλεται σε τέσσερις (4) 
δόσεις, ανά τρίμηνο, ανάλογα με τα ποσοστά διάθεσης 
και την πορεία εκτέλεσης του προϋπολογισμού. 

γ) Το Δ.Σ. του Ν.Π. μετά από πλήρως τεκμηριωμένη 
σύμφωνη γνώμη του Δημ. Συμβουλίου και η οποία θα εί¬ 
ναι σύμφωνη με τον κοινωνικό χαρακτήρα των παρεχομέ- 
νων υπηρεσιών, μπορεί να επιβάλει μηνιαία οικονομική ει¬ 
σφορά (τροφεία) στις οικογένειες των φιλοξενούμενων 
παιδιών. 

Με την ίδια απόφασή του το Δ.Σ. ορίζει τις περιπτώσεις 
των οικογενειών, που μπορούν να απαλλαγούν από την 
καταβολή της οικονομικής εισφοράς ή που θα καταβάλ¬ 
λουν αυτή μειωμένη. 

Επίσης έκτακτη οικονομική ενίσχυση, ανάλογα με την 
οικονομική δυνατότητα του Δήμου, προκειμένου να αντι- 
μετωπισθεί οποιαδήποτε απρόβλεπτη ανάγκη. 

Ακροτελεύτιο άρθρο - Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Γ υθείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 21 Νοεμβρίου 2000 

Ο Γ ενικός Γ ραμματέας 
ΑΝΤΩΝΗΣ ΜΑΤΣΙΓΚΟΣ 


Αριθ. 16391 (6) 

Σύσταση νομικού προσώπου στο Δήμο Τρίπολης Ν. Αρ¬ 
καδίας με την επωνυμία «Σχολική Επιτροπή Μουσικού 
Γ υμνασίου Τ ρίπολης». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (ΦΕΚ 110 Α’). 

2. Τις διατάξεις του άρθρου 1 του Ν. 1539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244 Α'). 

3. Τις διατάξεις των άρθρων 198,199,200παρ. 1,3και4 
και 203 Δημοτικού και Κοινοτικού Κώδικα Π. Δ/τος 
410/1995 (ΦΕΚΑ'231). 

4. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30. 5.1997 που αφορά τη Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά Όργανα». 

6. Την 403/2000 απόφαση του Δημοτικού Συμβουλίου 
Τρίπολης που αφορά τη σύσταση ιδίου νομικού προσώ¬ 
που με την επωνυμία «Σχολική Επιτροπή Μουσικού 
Γ υμνασίου Τρίπολης», αποφασίζουμε: 

1. Συνιστούμε στο Δήμο Τρίπολης Ν. Αρκαδίας νομικό 
πρόσωπο Δημοσίου Δικαίου με την επωνυμία «Σχολική 
Επιτροπή Μουσικού Γ υμνασίου Τρίπολης». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη,με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου με το ποσό των 
15.000.000 δρχ. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδος από την περιουσία του. 

4. Το νομικό πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τρίπολης 
που ανέρχεται στο ποσό των 15.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 1 Δεκεμβρίου 2000 

Με εντολή Γενικού Γραμματέα Περιφέρειας 
Η Διευθύντρια 
ΕΥΑΓΓΕΛΙΑ ΚΑΤΣΑΪΤΗ 

-♦- 

Αριθ. 16031 (7) 

Αύξηση καθ’ υπέρβαση ημερών εκτός έδρας υπαλλήλων 
υπηρετούντων στη Ν. Α. Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις του άρθρου 2 παρ. 3 του Ν. 2685/99 «Πε¬ 
ρί καλύψεως δαπανών μετακινουμένων υπαλλήλων 
κ.λ.π.», όπως συμπληρώθηκε με το άρθρο 25 παρ. 6 του 
Ν. 2738/99 «Περί συλλογικών Διαπραγματεύσεων στη Δη¬ 
μόσια Διοίκηση κ.λπ.» 

2. Τις αρ. 17301/7.12.99 και αρ. 3754/19.4.2000 αποφά¬ 
σεις μας με τις οποίες καθορίζεται για το έτος 1999 και 
εφεξής, το ανώτατο όριο επιτρεπομένων ημερών κίνησης 
εκτός έδρας υπαλλήλων υπηρετούντων στη Νομ. Αυτ/ση 
Φθιώτιδας. 

3. Την ανάγκη αποκατάστασης εκτεταμμένων ζημιών 
που προξενήθηκαν στο Ν.Φθιώτιδας από τις πυρκαγιές 
του καλοκαιριού, τις πλημμύρες των παρελθόντων ετών 
και την υποχρέωση των υπαλλήλων της Δ/νσης Τοπογρα- 
φικής να προβούν στις εργασίες διαφόρων αγρ/των του 


Ν. Φθ/δας (εργασίες στους αναδασμούς, οριοθετήσεις 
δρόμων και αποτυπώσεις δασικών εκτάσεων). 

4. Το γεγονός ότι οι υπάλληλοι της Ν.Α. Φθιώτιδας- 
Δ/νσης Τοπογραφικής, κλάδου ΤΕ Τεχνολογικών Εφαρμο¬ 
γών- ΤΕ Τεχνολόγων Πολπ. Δομικών Έργων και ΔΕ Τεχνι¬ 
κών Δομικών Έργων εξάντλησαν το άριστων 120 ημερών. 

5. Το αριθμ. 1686/21.11.2000 έγγραφο της Νομ. 
Αυτ/σης Φθιώτιδας (Δ/νση Τοπογραφικής), αποφασίζου¬ 
με: 

Αυξάνουμε καθ’ υπέρβαση το ανώτατο επιτρεπόμενο 
αριθμό ημερών εκτός έδρας, γιατο έτος 2000, στους υπη- 
ρετούντες υπαλλήλους της Ν.Α. Φθιώτιδας-Δ/νσης Τοπο- 
γραφικής κλάδου ΤΕ Τεχνολογικών Εφαρμογών ΤΕ Τε¬ 
χνολόγων Πολιτικών Δομ. Έργων και ΔΕ Τεχνικών Δομι¬ 
κών Έργων κατά 40 ημέρες, λόγω εκτεταμμένων ζημιών 
που προξενήθηκαν στο Ν. Φθιώτιδας από τις πυρκαγιές 
του καλοκαιριού, τις πλημμύρες των παρελθόντων ετών 
και την υποχρέωση των υπαλλήλων της Δ/νσης Τοπογρα- 
φικής να προβούν σε διάφορες εργασίες σε αγροκτήμα¬ 
τα του Ν. Φθ/δας. 

Η πρόσθετη δαπάνη θα βαρύνειτονπρουπ/σμότης Ν.Α. 
Φθ/δας ή των έργων ή προγραμμάτων στα οποία έχει θε¬ 
σπιστεί αντίστοιχη δαπάνη. 

Η ισχύς της παρούσας αρχίζει από 1.11.2000. 

Η αρ. 15 297/13.11.2000 απόφασή μας καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 28 Νοεμβρίου 2000 

Ο Γ ενικός Γ ραμματέας 
ΒΑΣΙΛΗΣ ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




